என் தேவதை இருக்குமிடம்

என் தேவதை இருக்குமிடம் ப.மதியழகன் பசியடங்க உண்பதெல்லாம் ! ருசியற்றுப் போனது ! கடந்து செல்லும் பாவைகளிடத்தில் ! உன் சாயல் தெரிந்தது ! திசையெங்கும் உன் வாசம் ! வானெங்கும் உன் எழில் தோற்றம் ! தோட்டத்தில் மலர்ந்துள்ள பூக்களெல்லாம் ! என்னிடத்தில் ! உன்னைப் பற்றி நலம் விசாரிக்கின்றன ! 'அவள் பொன்மேனியை ! மழையாய் நான் சற்று ! உரசலாமா'- என்று ! கருமேகம் கூட ! என்னைக் கிண்டல் செய்கிறது ! 'அவள் கைகளில் தவழும் குடையாக ! நீ பிறந்திருந்தால் ! அவள் கூடவே இருக்கலாமென்று'- ! கதிரவன் என்னைப் பார்த்துக் ! கண்சிமிட்டியது ! 'சொகுசுவாகனம் இல்லையென்று ! கலலைப்படாதே ! மேகங்களில் நீ அவளுடன் ! உல்லாசமாய் ஊர்வலம் செல்லலாமென்று' ! கிளியொன்று பறந்தோடி வந்து ! காதில் கிசுகிசுத்தது ! நேற்றிரவு என்னைப் பற்றிய ! நினைவுகளில் ஆழ்ந்து ! அவள் கன்னம் சிவந்ததாக ! வெண்ணிலா என்னிடம் ! ரகசியம் சொல்லிச் சென்றது ! 'உனக்குறியவளின் மூக்குத்தியாக ! நான் மண்ணில் வந்து ! ஜொலித்திடவா' - என்று ! அனுமதி கேட்டு ! வான் நட்சத்திரங்கள் ! என் வீட்டு வாசலில் ! வரிசையில் காத்திருந்தன ! 'என்னைப் பற்றிய கனவுகளின் ! இடைவிடாத தொந்தரவுகளால் ! உறக்கம் வந்து அவளைத் ! தழுவுவதே இல்லை' - என ! புவிமகள் வந்து புது செய்தியொன்றை ! விடியலில் தந்தாள் ! 'தேன்நிலவுக்கு தேவலோகம் ! வந்துவிடுங்கள்' - என்று ! தேவேந்திரன் வேண்டுகோள் வைத்தான் ! இந்திரனிடம் நான் சொன்னேன் ! என் தேவதை இருக்குமிடமே ! எனக்குத் தேவலோகமென்று